New Yorgis pöörleb linn nii kiiresti, tsentrifugaaljõud on sedavõrd suur, et lausa üliinimlik on mõelda kahekesi elamisest, jagada kellegagi oma elu. Üksnes hõimud, gängid, maffia, asjassepühendatutele mõeldud ja perverssustega tegelejate, seega siis teatud kaassüüdlusel põhinevad ühendused võivad siin ellu jääda, aga mitte paarid. See on nagu Noa laeva antipood, mille  pardale loomad paarikaupa astusid, päästmaks maailma veeuputusest. Siia, sellesse muinasjutulisse Noa laeva, on kõik üksinda tulnud - igaühe enda asi on igal õhtul leida järgmine eluga pääsenu viimaseks peoks.